cyanic-selkie/wikianc huggingface dataset:
Evankeliumi Markuksen mukaan
Lopetus
Evankeliumin alkuperäisestä lopusta on ollut paljon keskustelua. Jotkut tutkijat olettavat, että evankeliumi on alun perin loppunut jakeeseen 16:8, ja Jeesuksen ilmestyminen opetuslapsilleen kuolemansa jälkeen (Mark. 16:9–20 ) olisi lisätty myöhemmin. Vanhimmat säilyneet käsikirjoitukset eivät sisällä näitä jakeita ja niiden tyyli poikkeaa muusta evankeliumista, mikä vihjaisi niiden olevan myöhempi lisäys. Joissakin versioissa loppu on jopa erilainen jakeen 16:8 jälkeen. 400-luvulla evankeliumille tunnettiin ainakin neljä erilaista lopetusta.
200-luvulla elänyt teologi Origenes lainasi Matteuksen, Luukkaan ja Johanneksen evankeliumien ylösnousemuskertomuksia, mutta ei lainannut mitään Markuksen evankeliumista jakeen 16:8 jälkeen, mikä osoittaisi, että hänen käytössään ollut kopio ei sisältänyt sen jälkeen tulevia jakeita. Tämä ei kuitenkaan todista, ettei niitä olisi ollut. Kriitikot ovat jakautuneet sen suhteen, onko evankeliumin äkillinen loppu tyhjälle haudalle ilman selityksiä ollut tarkoituksellinen, vai onko se johtunut loppuosan katoamisesta tai jopa kirjoittajan kuolemasta. Joidenkin mukaan lopetus on ollut tarkoituksellinen keino messiaanisen salaisuuden säilyttämiseksi.
Hackzell
Hackzell on muun muassa seuraavien suomalaisten henkilöiden sukunimi:
Hippopus
Hippopus  on jättiläissimpukoiden suku, johon kuuluu kaksi lajia. Se elävät luonnossa trooppisten merien koralliriutoilla, ja niitä pidetään joskus myös riutta-akvaarioissa.
Fossiileista on löydetty useita jättiläissimpukkalajeja, jotka jaettiin 1960-luvulla kuuteen sukuun, mutta vain kahdessa suvussa on nykyisinkin eläviä lajeja. Nämä suvut, Hippopus ja Tridacna, eroavat toisistaan mm. sukusolujen rakenteen suhteen.
At Fillmore East
At Fillmore East on Amerikkalaisen rock yhtye The Allman Brothers Bandin ensimmäinen livelevy. Levy on tuplalevy jossa on vain seitsemän kappaletta. Se äänitettiin New Yorkissa Bill Grahamin Fillmore East rock klubilla kahdella eri keikalla maaliskuussa 1971.
Asikkalanselän alue
Asikkalanselän alue (vesistöaluetunnus 14.21) on Kymijoen vesistön (14) Suur-Päijänteen alueella (14.2) sijaitseva toisen jakovaiheen valuma-alue. Vesistöalueen pääuoman vedet virtaavat alas Kalkkistenkoskea myöten Kymijokeen. Kymijoen yläjuoksu kuuluu Kymijoen alueen (14.1) Ruotsalaisen alueeseen (14.14).
Vesistöalueen sijainti
Asikkalanselkä on osa Päijännettä, mutta se muodostaa selkeästi erillisen järvialtaan. Päijänteen keskiosa, joka kuuluu Päijänteen alueeseen (14.22), yhdistyy Asikkalanselkään Pulkkilanharjussa olevien kolmen salmen, Käkisalmen, Karisalmen ja Pulkkilansalmen, välityksellä. Salmien kautta virtaa Kymijoen vesistön pohjoisosien vedet ja ne kääntyvät Kalkkistenkoskessa Kymijoen virraksi. Etelästä siihen laskee Vesijärven valuma-alueen (14.24) Vääksynjoki. Asikkalanselän alueen pinta-ala on 5 473,69 neliökilometriä ja alueen järvisyys on 26,75 %. Kalkkistenkosken yläpuolisen valuma-alueen pinta-ala on 26 459,34 neliökilometriä ja sen järvisyys on 18,87 %. Valuma-alueen koko on noin 40 kilometriä pitkä ja noin 30 kilometriä leveä. Se sijaitsee Kymijoen vesistön lounaiskulmassa sen reuna-alueella. Se kuuluu Suur-Päijänteen alueen eteläosaan ja sen kautta vedet laskevat Kymijoen alueeseen. Sen läntisen vedenjakajan takana sijaitsee Kokemäenjoen vesistö (35) ja eteläisen vedenjakajan takana sijaitsee Porvoonjoen vesistö (18). Hallinnollisesti se kuuluu Päijät-Hämeen Hollolaan, Lahteen ja Asikkalaan.
Pääuoman kulun määritys ja pituus
Kymijoen vesistön pääuoma noudattaa alajuoksulta lukien seuraavaa vesistöreittiä: Kymijoki on vesistöalueen laskujoki, joka kuuluu Kymijoen alueeseen (14.1). Siihen laskee Päijänne, joka sijaitsee Suur-Päijänteen alueella (14.2), ja Päijänteeseen laskee Vaajakoskella Leppäveden–Kynsiveden alueen (14.3) vedet. Yläjuoksulla pääuoman eri vesistöt kuuluvat Viitasaaren reitin valuma-alue (14.4), jossa pääuoma alkaa Salamajärven lounaispuolella sijaitsevasta Hepolammesta. Päävesistöalueen pääuomaan kuuluu vain Asikkalaselkä.
Vesistöalueen jako
Kolmannen jakovaiheen alueita ovat seuraavat neljä aluetta tai valuma-aluetta. Sisennys tarkoittaa sitä, että vesistöalue laskee tai yhtyy yläpuoliseen vesistöalueeseen. Lihavoidun vesistöalueen kulkee vesistöalueen pääuoman reitti :
The Foundations
The Foundations oli brittiläinen soul-yhtye vuosina 1967–1970. Se tunnetaan parhaiten yhtyeen kahdesta hitistä, "Baby, Now That I've Found You" (Britannian listaykkönen) ja "Build Me Up Buttercup" (Yhdysvaltain listaykkönen).
Asikkalanselän alue
Suomen päävesistö
Kymijoen vesistö on Suomen päävesistöalue (vesistöaluetunnus 14), jonka valuma-alueen pinta-ala on 37 158,74 neliökilometriä ja sen järvisyys on 18,34 %. Asikkalanselän alue, joka muodostaa alimman osan ensimmäisen jakovaiheen Suur-Päijänteen alueesta (14.2), on noin 14,7 % päävesistöalueesta.
Pääuoman sivu-uomia
Päävesistöalueen pääuoma muodostuu täällä Päijännettä olevasta Asikkalanselästä. Alla on taulukoidussa muodossa lueteltu suurimpia Asikkalanselän alueeseen laskevia jokia ja ojia. Ne ovat taulukossa niin, pääuoman alajuoksulle laskevat uomat sijaitsevat taulukon alussa ja alempana ovat reitin yläjuoksun lasku-uomat. Merkittävimmät vesimäärät virtaa itse järven läpi. Järven sivuilta siihen tulee lisää vettä erityisesti Vääksynjoesta. Sarakkeessa ”Etäisyys mereen” luvut esittävät pääuoman kohtaa kilometreinä Kotkan rannikolta sillä edellytyksellä, että etäisyys mereen on Kalkkistenkoskelta 184 kilometriä. ”Joen pituus” tarkoittaa sivu-uoman pääuoman pituutta. Virtaamalla tarkoitetaan ilmoitettu keskivirtaamaa (MQ). Taulukon lähteet on esitetty taulukon alla, ja niitä on tarkennettu rivin oikeassa sarakkeessa tietokohtaisesti.
Vittorio Veneton taistelu
Vittorio Veneton taistelu oli ensimmäisen maailmansodan taistelu, joka käytiin lähellä Vittorio Veneton kaupunkia Trevison maakunnassa 24. lokakuuta – 3. marraskuuta 1918.
Italian joukkoja johti kenraali Armando Diaz.
Suomi-talo (Pietari)
Suomi-talo on Pietarin ydinkeskustassa sijaitsevassa rakennuksessa oleva suomalaistoimijoiden keskittymä, jonka perustamisajatuksena on saada suomalaisuudelle näkyvyyttä Pietarissa.
Talon taustavoimat ovat Pietari-säätiö ja sen hallinnoima Suomen Pietarin-instituutti. Suomi-talossa toimivat muun muassa Pietarin suomalainen koulu, Suomalais-venäläinen kauppakamari ja useiden suomalaisten yritysten ja julkisten toimijoiden edustustot. Talossa on myös työskentely- ja majoitustiloja suomalaisille taiteilijoille ja tutkijoille.
Suomi-talon rakennus on valmistunut vuonna 1847. Alun perin se kuului Pietarin suomalaisen seurakunnan kirkkokartanoon. Siinä on tilaa 4 000 neliömetriä. Talo oli vuoteen 2018 vuokralla Pietarin kaupungilta. Suomi-talo vihittiin 25. lokakuuta 2009, ja se otettiin käyttöön keväällä 2010.
Talousvaikeudet
Vuosina 2008–2010 Pietari-säätiö otti 13,5 miljoonan euron lainan Suomi-talon kunnostukseen. Se ei kuitenkaan kyennyt lyhentämään lainaa vuoden 2012 jälkeen, jolloin velka siirtyi takaajana olleen Suomen valtion maksettavaksi. Opetus- ja kulttuuriministeriön selvityksessä vuodelta 2014 ehdotettiin, että Suomen valtio hankkii talon omistukseensa.
Siirtyminen Suomen valtion omistukseen
Suomen valtio teki vuonna 2016 päätöksen ostaa Suomi-talo Venäjän Federaatiolta. Talon ostaja- ja omistajatahona Suomen valtion puolesta toimi valtion omistama erikoistehtäväyhtiö Governia Oy. Kauppakirja allekirjoitettiin 27.4.2018 ja talo siirtyi Governian omistukseen toukokuussa 2018.
Jumissa
Jumissa (Parked) on Darragh Byrnen ohjaama suomalais-irlantilainen draamaelokuva vuodelta 2010. Elokuvan pääosissa näyttelevät Colm Meaney, Colin Morgan ja Milka Ahlroth. Elokuvaa kuvattiin tammi- ja helmikuussa 2010. Elokuvan tuotti suomalainen tuotantoyhtiö Helsinki-filmi.
Lella Lombardi
Maria Grazia "Lella" Lombardi (26. maaliskuuta 1941 Frugarolo, Italia – 3. maaliskuuta 1992 Milano, Italia) oli italialainen kilpa-autoilija ja Formula 1 -kuljettaja.
Lombardi sijoittui kuudenneksi vuoden Espanjan GP:ssä. Koska 75 kierroksen mittaiseksi aiottu kilpailu keskeytettiin onnettomuuden takia jo 29 kierroksen jälkeen, kaikki pisteet puolitettiin, ja Lombardikin sai kuudennesta tilastaan vain puoli pistettä.
Lombardi kilpaili Formula-ykkösissä vuosina –, ja osallistui kaikkiaan 12 osakilpailuun Brabham-, March- ja Williams-talleissa. Viisi kisaa päättyi keskeytykseen; kahdesti hän karsiutui kilpailusta. Pistesija irtosi Marchilla. Lombardin toiseksi paras sijoitus oli seitsemäs, mutta siitä ei vielä tuolloin annettu pisteitä.
Lombardi menestyi kohtalaisesti Formula Monza- ja Formula 3 -luokissa 1970-luvun alkuvuosina. Kaudella 1973 hän voitti Italian Ford Mexico -mestaruuden. Hän tuli F1-kuvioihin vuoden 1974 Brands Hatchsin osakilpailussa, mutta karsiutui aika-ajossa (karsiutuneiden joukossa oli myös Suomen Leo Kinnunen). F1-uransa jälkeen Lombardi kilpaili eri urheiluautoluokissa kuten amerikkalaisessa Nascar-sarjassa aina 1980-luvulle saakka, kunnes sairastui syöpään. Hän kuoli hieman ennen 51-vuotispäiväänsä vuonna 1992.
Muuta
Ennen kilpa-ajajan uraansa Lombardi ajoi perheensä teurastamon kuljetusautoa. Seksuaaliselta suuntaukseltaan hän oli lesbiaani.
Alströmer
thumb|[[Jonas Alströmer, ruotsalaisen teollisuuden edistäjä]] thumb|[[Claes Alströmer]] Alströmer oli Ruotsin ritarihuoneeseen kirjoitettu aatelissuku numero 1938 ja vapaaherrallinen suku numero 302. Suku on kotoisin Alignäsistä, jossa Thore Carlsson (1652–1702) oli köyhä porvari.
Suvun tunnettuja jäseniä olivat:
Boy George
thumb|Boy George [[São Paulossa, Brasiliassa vuonna 2007.]] Boy George (oik. George Alan O’Dowd, s. 14. kesäkuuta 1961 Eltham, Lontoo) on brittiläinen laulaja-laulunkirjoittaja ja entinen Culture Clubin solisti.
Tammikuussa 2009 Boy George tuomittiin 15 kuukaudeksi vankeuteen prostituoidun vapaudenriistosta. Tapaus sattui vuoden 2007 alkupuolella, jolloin Boy George oli kahlinnut norjalaisen miesseuralaisen ja pahoinpidellyt tätä. Boy George on saanut aiemminkin tuomioita muun muassa huumeiden hallussapidosta.
Espanjan Grand Prix 1971
Espanjan Grand Prix 1971 oli Formula 1 -sarjan osakilpailu, joka ajettiin 18. huhtikuuta 1971 Montjuïcin radalla. Kilpailu oli kauden toinen ja sen voitti brittiläinen Jackie Stewart Tyrrell-Fordilla.
Ruuhijärvi (Jämsä)
Ruuhijärvi on Keski-Suomessa Jämsässä Tyryn lähellä sijaitseva järvi. Etäisyys Jämsän keskustasta on kolmetoista kilometriä kaakkoon ja Tampereelta 92 kilometriä itäkoilliseen.
Maantietoa
Ruuhijärvi on 720 metriä pitkä, 340 metriä leveä, ja sen pinta-ala on 14,6 hehtaaria. Se sijaitsee Päijänteeseen työntyvän Jämsänniemen kaakkoisosassa. Metsämaa ja viljelysaukeat vaihtelevat Ruuhijärven rannoilla. Järven pohjoispuolella sijaitseva Ruuhivuori kohoaa 160 metriä merenpinnan yläpuolelle. Sen keskellä sijaitsee matala soistunut saari ja toinen pienempi saari sijaitsee etelärannan tuntumassa. Järven rantaviivan pituus on 2,3 kilometriä ja lähialueen asutus on haja-asutusta.
Vesistösuhteet
Ruuhijärvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Nielevän valuma-alueeseen (14.519) se kuuluu. Nielevän valuma-alue kattaa Jämsänjoen alueen kaakkoisosan. Ympäristössä on lukuisia järviä: Vähä Ruuhijärvi koillisessa, Kaitajärvi etelässä ja Pirttijärvi lounaassa. Idässä on Päijänteen lähialueeseen kuuluva Sanasjärvi. Ruuhijärvi on kolmanneksi laajin Nielevän alueen yhdestätoista yli hehtaarin laajuisesta järvestä, ja se on valuma-alueensa eteläisiä järviä. Ruuhijärveen saapuu laskuoja etelästä ja siitä lähtee laskuoja länteen. Vähä Ruuhijärvi laskee Ruuhijärveen.
Ruuhijärvestä alkaa Koluoja, joka on sen laskuoja. Oja kasvaa matkallaan kohti luodetta ja sen nimi vaihtuu ensin Raiskinojaksi ja lopuksi Nieleväksi, ennen yhtymistään Jämsänjokeen. Järven vedenpinnan korkeus on 115,5 metriä mpy., jolloin laskujoen pudotukseksi saadaan 37 metriä.
Tim Schaller
Timothy Robert Schaller (s. 16. marraskuuta 1990 Merrimack, New Hampshire, Yhdysvallat) on yhdysvaltalainen jääkiekkoilija, joka edustaa NHL-seura Los Angeles Kingsin organisaatiota.
Ura
Schaller aloitti yliopistouransa Providence Collegessa kaudella 2009–2010. Hän pelasi joukkueessa neljän kauden aikana yhteensä 131 ottelua tehden niissä 29 maalia sekä 39 syöttöpistettä. Lisäksi hänelle kertyi 161 rangaistusminuuttia. Kaudet 2011–2012 ja 2012–2013 Schaller toimi joukkueen kapteenina. Näistä jälkimmäisellä hänet valittiin liigan parhaaksi puolustavaksi hyökkääjäksi.
Kaudella 2014–2015 Schaller pääsi pelaamaan Sabresissa 18 NHL-ottelua. Debyyttinsä hän teki 29. marraskuuta 2014 ottelussa Montreal Canadiensia vastaan. Hän laukoi ottelussa kerran maalia kohti ja sai jääaikaa 11.52 minuuttia. Ensimmäisen maalinsa Schaller teki Boston Bruinsia vastaan kolmannessa ottelussaan 21. joulukuuta. Suurimman osan kaudesta hän kuitenkin pelasi jälleen Americansissa. 65 AHL-ottelussa syntyivät tehot 15+28=43, jonka lisäksi hänelle kertyi 116 jäähyminuuttia.
Kesällä 2015 Schaller ja Sabres tekivät kauden 2015–2016 kattavan jatkosopimuksen. Schaller pelasi kauden aikana 17 NHL-ottelua, joissa teki yhden maalin.
Heinäkuussa 2016 Schaller siirtyi vapaiden pelaajien markkinoilta kaksisuuntaisella vuoden kestävällä sopimuksella Boston Bruinsiin. Kauden 2016–2017 Schaller pelasi kokonaisuudessaan Bruinsin NHL-kokoonpanossa tehden 59 runkosarjaottelussa tehot 7+7=14. Kuudessa pudotuspeliottelussa hän onnistui viimeistelemään yhden maalin. Kauden päätteeksi sopimusta jatkettiin vuodella.
Arabiankahvi
Arabiankahvi (Coffea arabica) eli arabica on viljelykasvi, puu, joka pidetään leikkaamalla noin kahden metrin korkuisena. Kasvin hedelmä on noin 10–15 millimetriä pitkä kypsänä punainen tai violetti marja, jonka sisällä olevia kahta siementä kutsutaan kahvipavuiksi, joka on kahvin raaka-aine. Kasvi on alun perin kotoisin Etiopian vuoristosta. Kahvipuu kasvaisi noin 6–9-metriseksi, mutta se yleensä muotoillaan pensaaksi.
Kahvipensas viljelykasvina
Arabiankahvia pidetään ensimmäisenä viljeltynä kahvilajina, sitä on viljelty reilusti yli tuhat vuotta Arabian lounaisosissa. Nykyään sitä viljellään eri puolilla tropiikkia. Arabiankahvin kasvupaikat sijaitsevat korkealla, noin 600–1 600 metriä merenpinnan yläpuolella. Kahvipensas vaatii menestyäkseen runsaasti sadetta. Suuria kahvintuottajia ovat esimerkiksi Brasilia, Kolumbia, Costa Rica ja Kenia. Jamaikalla Blue Mountain -vuoren rinteillä yli 2 000 metrin korkeudessa kasvatettu Jamaica Blue Mountain -arabiankahvi tunnetaan maailman arvostetuimpana kahvina.
Kahvilajit
Kahvilajeja on useita kymmeniä. Kaupallisesti tärkeimmät ovat Coffea arabica (eli arabica) ja kongonkahvi eli robusta (Coffea canephora). Maailman kahvintuotannosta noin 75 % on arabicaa ja 25 % robustaa. Parhaat kahvilaadut saadaan edelleen arabiankahvista, se sisältää vähemmän kofeiinia kuin muut kahvilajit. Suomessa juotuihin kahvilaatuihin käytetään arabicaa.
Kahvipensas huonekasvina
Suomessakin arabiankahvi menestyy huonekasvina. Se kasvattaa tummanvihreitä, suurehkoja lehtiä. Hyvin hoidettuna se tuottaa kukkia ja papuja 3–4 vuoden ikäisenä. Kukat kasvavat terttuina lehtien haarautumiskohdista, väriltään kukat ovat valkoisia, hieman jasmiinin tuoksuisia, ja kukkimisaika on 2–3 päivää. Hedelmien kypsymisaika on noin 8 kuukautta, kypsät hedelmät ovat punaisia tai keltaisia.
Mullan vaihto pitäisi tehdä huhtikuun tienoilla. Kahvi vaatii paljon valoa mutta ei kuitenkaan suoraa auringon valoa. Varsinkin kasvukaudella kasvi tarvitsee paljon vettä. Se menestyy myös altakasteluruukussa.
Jos lehdet muuttuvat ensin kärjistään ruskeiksi ja alkavat putoilla, kasvi ei saa tarpeeksi vettä. Kasvi pitää myös lehtien kastelusta, mutta kasvia ei saisi ruiskuttaa suihkussa vaan esimerkiksi suihkepullolla. Jos lehdet alkavat putoilla, kasvi kasvattaa pitkiä honteloita varsia, joiden päissä on muutama uusi lehti.
Mitch Lucker
Mitchell Adam ”Mitch” Lucker (20. lokakuuta 1984 – 1. marraskuuta 2012) oli yhdysvaltalaisen deathcore-yhtyeen Suicide Silencen päälaulaja ja perustajajäsen.
Musiikkiura
Yhtyeen ensimmäinen albumi The Cleansing julkaistiin 18. syyskuuta 2007. Albumista tuli ensimmäisen viikon aikana Century Median myydyin julkaisu. Yhtyeen toinen albumi No Time To Bleed julkaistiin 30. kesäkuuta 2009. Viimeinen albumi, jossa Lucker esiintyi, oli 12. heinäkuuta 2011 julkaistu The Black Crown.
Desitively Bonnaroo
Desitively Bonnaroo on Dr. Johnin levy vuodelta 1974.
Mitch Lucker
Yksityiselämä
Lucker syntyi 20. syyskuuta 1984 Kaliforniassa ja kasvoi vanhempiensa ja sisarustensa kanssa. Lucker avioitui 8. toukokuuta 2010 Jolie Carmadellan kanssa, ja he saivat tyttären vuonna 2007. Luckerin hyvä ystävä oli Of Mice & Menin päälaulaja Austin Carlile. Carlilen mukaan Lucker oli yksi syy siihen, miksi hän otti ruusutatuoinnin kaulaansa.
Tatuoinnit
Luckerilla oli tatuointeja, jotka peittivät käsivarret, ylävartalon, kaulan, sormet ja jopa kasvot. Ainoa paikka, johon Lucker ei koskaan ottanut tatuointia oli selkä. Lucker totesi asiasta: "Pidän taideteoksien näkemisestä. Jos minulla olisi tatuointi selässä, se olisi kuin omistaisin kalliin maalauksen, jota ei voi nähdä. 'Omistan kauniin, kalliin maalauksen, mutta sitä ei voi nähdä, koska se on setäni luona."
Luckerin kasvoissa oleva tatuointi oli hänen viimeisiä tatuointejaan. Tatuoiti oli japanilainen Kanji-merkki sanalle "vahvuus".
Kuolema
Lucker kuoli 1. marraskuuta moottoripyöräonnettomuudessa. Kuolinsyyntutkija mukaan Lucker kuoli onnettomuudessa saamiinsa vammoihin Kalifornian Huntington Beachilla. Lucker todettiin kuolleeksi torstaiaamuna kello 6.17 UCI:n terveyskeskuksessa Orangen piirikunnassa. Hän oli törmännyt moottoripyörällä lyhtypylvääseen keskiviikkona 31. lokakuuta hieman klo 21.00 jälkeen. Kuollessaan Lucker oli 28-vuotias.
Jälkiseuraukset
Luckerin muistoksi sytytettiin kynttilöitä myöhemmin illalla 1. marraskuuta onnettomuuspaikan läheisyyteen. Tilaisuuteen osallistui noin 300-400 fania, ystävää ja perheenjäsentä. Tilaisuudessa Luckerin vaimo Jolie Carmadella kertoi Luckerin olleen onnettomuuden sattuessa humalassa.
Yhtyeen jäsenet pitivät 21. joulukuuta 2012 muistotilaisuuden "Ending is The Beginning", jonka tuotolla oli tarkoitus tukea Luckerin tyttären opintoja.
Pekkala
Pekkala voi tarkoittaa seuraavia:
Stam1na (albumi)
Albumin kappalemateriaali koostuu pääosin uudelleen soitetuista versioista Stam1nan aiempien demojen ja omakustanteiden kappaleista, mutta levyltä löytyy myös kokonaan uusia kappaleita, joita ovat "Ristiriita", "Kaikki kääntyy vielä parhain päin", "Tuomittu, syyllinen" sekä yhtyeen esikoissinglenäkin julkaistu "Kadonneet kolme sanaa".
Albumi nousi julkaisuviikollaan Suomen albumilistan sijalle 13. Levyn sanoitukset ovat laulaja-kitaristi Antti Hyyrysen käsialaa, ja sävellyksistä vastaavat yhdessä Hyyrynen ja kitaristi Pekka Olkkonen. Kappaleet on sovittanut Stam1na.
Kappaleet
Kaikki sanoitukset Antti Hyyrynen. Sovitukset Stam1na, ellei toisin mainita.
Kadonneet kolme sanaa
Julkaistiin 26. tammikuuta 2005.
Percy Grainger
thumb|Percy Grainger Percy Aldridge Grainger (8. heinäkuuta 1882 – 20. helmikuuta 1961) oli australialainen säveltäjä, pianisti, saksofonisti ja kapellimestari.
Grainger syntyi Melbournessa vuonna 1882. Vuonna 1895 hän siirtyi Frankfurtiin. Vuosina 1901-1914 hän asui Lontoossa, jossa hän kiinnostui englantilaisista kansanlauluista. Ensimmäisen maailmansodan alettua Grainger siirtyi Yhdysvaltoihin. Vuonna 1918 hänestä tuli Yhdysvaltain kansalainen. Sodan jälkeen hän asettui äitinsä kanssa White Plainsiin, New Yorkiin. Graingerin äiti teki itsemurhan vuonna 1922.
Marraskuussa 1926 Grainger tapasi ruotsalaisen taiteilijan ja runoilijan Ella Viola Strömin, jonka kanssa hän myöhemmin meni naimisiin. Vuonna 1940 pari muutti Springfieldiin, Missouriin. Percy Grainger kuoli New York Cityssä vuonna 1961. Hänet haudattiin Adelaideen.
Grainger keräsi elämänsä aikana useita kansanlauluja. Hänen sävellyksiinsä kuuluu muun muassa useita orkesteri- ja kamarimusiikkiteoksia.
Tridacna
Tridacna on jättiläissimpukoiden alaheimoon kuuluva simpukkasuku. Siihen kuuluu kahdeksan lajia.
Fossiileista on löydetty useita jättiläissimpukkalajeja, jotka jaettiin 1960-luvulla kuuteen sukuun, mutta vain kahdessa suvussa on nykyisinkin eläviä lajeja. Nämä suvut, Hippopus ja Tridacna, eroavat toisistaan mm. sukusolujen rakenteen suhteen.
Lajit
Lajit Tridacta squamosa, T. maxima, T. crocea ja T. rosewateri on joskus erotettu alasuvuksi Chamethrachea.
HPKP
HPKP on internetin turvallisuutta parantava menetelmä, jossa HTTP ylätunnisteen (header) kautta verkkosivun ylläpitäjä antaa kopion julkisesta avaimestaan tai jopa koko varmenteen pitkäaikaiseen säilöön esimerkiksi käyttäjän selaimeen. Kun käyttäjä käy jälleen sivulla, vertailee hänen selaimensa sivun ylläpitäjän nyt antamaan avaimeen ja aiemmin antamaan avaimeen. Jos ne täsmäävät, käyttäjä jatkaa normaalisti sivun käyttöä. Jos avaimet eivät täsmää, voi kyseessä olla yritys suorittaa välistävetohyökkäys, jolloin käyttäjä saa asiasta varoituksen. HPKP suojaa siis välistävetohyökkäyksiltä.
HPKP:n haittana voi olla mm. se, että jos HPKP:n vanhenemisen aika-asetus on liian pitkä ja sivun ylläpitäjän varmenne vanhenee tai sitä joudutaan muuttamaan yllättäen ennen HPKP vanhenemista, saavat sivua aiemmin käyttäneet varoituksen sivun turvattomuudesta ja saattavat lopettaa tai joutua lopettamaan sivun käytön. Tällöin sivun imago voi kärsiä ja sivun ylläpitäjä voi menettää rahaa asiakaskadon vuoksi. Termiä kutsutaan HPKP itsemurhaksi (eng. HPKP suicide). HPKP voi myös heikentää käyttäjän yksityisyyttä, sillä lista tallennetuista sivuista säilyy selainohjelmassa, ja laajalle levittäytynyt internetpalvelu (kuten Google) voi käyttää tätä ominaisuutta seuraamaan käyttäjän toimia internetissä. Lisäksi HPKP:tä voidaan käyttää väärin esimerkiksi jonkin verkkosivun ylätunnisteen hakkeroinnissa, jolloin hakkeri saa sivun hallintaansa ja voi kiristää sen ylläpitäjää ns. HPKP ransom -hyökkäyksessä.
HPKP-säilö on usein mahdollista tyhjentää tai kytkeä HPKP ominaisuus pois päältä.
Kirjoitushetkellä vuonna 2018 HPKP-tuki löytyy Firefox-, Opera- ja Chrome-selaimista. Edge- tai Safari-selaimissa tukea ei ole. Chrome-selaimessa tuki aiotaan lopettaa.
Bullet with Butterfly Wings
Bullet with Butterfly Wings on alternative rock -yhtye Smashing Pumpkinsin hittikappale ja singlejulkaisu albumilta Mellon Collie and the Infinite Sadness. Kappaleellaan yhtye voitti parhaan hard rock -esityksen Grammy-palkinnon vuonna 1997.
Bullet with Butterfly Wings on myös Animal Planet -kanavan Valassodat-hittisarjan tunnuskappale.
Entisöinti
thumb|Vertailu [[Masaccion 1420-luvulla maalaamasta freskosta Karkotus Paratiisista ennen entisöintiä ja sen jälkeen. Entisöinnin yhteydessä Aadamia ja Eevaa verhoamasta poistettiin 1680-luvulla teokseen lisätyt viikunanlehdet.]] Entisöinti eli entistäminen tai restaurointi (latinan sanasta restauratio) tarkoittaa esineen, rakennuksen tai muun vastaavan kohteen saattamista alkuperäistä muistuttavaan kuntoon. Useimmiten pyritään entisöinnissä käyttämään alkuperäisiä materiaaleja ja työmenetelmiä. Tavoitteena on usein saattaa entisöitävä kohde käyttöön kelpaavaksi. Entisöitävät kohteet voivat olla kulttuurihistoriallisesti merkittäviä tai suvun perintöesineitä.
Huonekalujen entisöinti on 1980-luvulta lähtien tullut Suomessa suosituksi. Talonpoikaista tyyliä olevia suvun piironkeja, sivusta vedettäviä vuoteita, kaappi- ja seinäkelloja, kiikkutuoleja ja niin edelleen entistetään muistoesineiksi. Joskus entisöiminen voi aiheuttaa vahinkoa, kun vanhat hienot maalaukset poistetaan ja huonekalu puhdistetaan puun väriin. Talonpoikaishuonekalut valmistettiin useimmiten männystä ja ootrattiin tai muuten koristemaalattiin. Niitä ei juuri jätetty käsittelemättömiksi. Tyylihuonekalujen entisöinti on myös tavallista.
Entisöinnin ammattikoulutusta tarjoavat ammatilliset oppilaitokset, esimerkiksi Teuvan ammatillinen oppilaitos.
Suomen ainoa restaroinnin AMK-koulutus on tarjolla Kaakkois-Suomen ammattikorkeakoulussa Xamkissa Kouvolassa.
The Dresden Dolls
The Dresden Dolls on vuonna 2001 perustettu Bostonista, Yhdysvalloista kotoisin oleva yhtye. Yhtyeen muodostavat Amanda Palmer (laulu, piano, lauluntekijä) ja Brian Viglione (rummut, sekä ajoittain kitara ja laulu). Yhtye kuvailee tyyliään nimellä "Brechtian Punk Cabaret". Yhtye luokitellaan usein myös Steampunk-musiikin kategoriaan.
Historia
Yhtye sai alkunsa pian sen jälkeen, kun Brian Viglione tapasi Amanda Palmerin ja näki tämän soolokeikan Halloween-juhlissa vuonna 2000. Duo sai nopeasti kulttimainetta live-esiintymisillään, joissa molemmat jäsenet suosivat usein erikoista pukeutumista ja yhdistelevät pantomiimista tuttua meikkausta kabaree-tyyliin. Yhtye rohkaisee myös fanejaan tuomaan esille omia esiintymislahjojaan keikoillaan. Näistä esiintyjistä käytetään nimitystä "The Brigade".
Yhtyeen nimi on Palmerin mukaan yhdistelmä eri asioista sisältäen Dresdenin pommitukset Saksassa, posliininuket (sotaa edeltäneen Dresdenin tunnusmerkki), The Fall -yhtyeen samannimisen kappaleen, sekä viittauksen V. C. Andrewsin novelliin Pimeyden kukat. Toisaalta Palmer piti Dresdenin (hävitys) ja Dollsin (viattomuus, herkkyys) yhdistelmää hyvänä kuvaamaan yhtyeen musiikkia, jossa tyylit vaihtelevat nopeasti lapsenomaisesta sipsuttelusta raivokkaaseen huutamiseen.
Yhtyeen ensimmäinen varsinainen julkaisu, pääosin livetallenteista koostuva A Is for Accident ilmestyi vuonna 2003. Seuraavana vuonna julkaistiin yhtyeen nimeä kantava ensimmäinen studioalbumi, jolta radiosoittoa saivat erityisesti kappaleet "Girl Anachronism" ja "Coin-Operated Boy".
Vuonna 2005 The Dresden Dolls oli kiertueella Nine Inch Nailsin kanssa. Kesäkuussa The Dresden Dolls isännöi ilmaista konserttia Paradise Rock Clubilla Bostonissa. Sähkökatkoksen viivyttäessä konsertin alkua kadut täyttyivät katutaiteilijoista, jotka olivat saapuneet keikalle yleisöä viihdyttämään. Päivä kuvattiin ja siitä syntyi DVD Paradise, joka julkaistiin marraskuussa 2005.
The Dresden Dollsin toinen studioalbumi, Yes, Virginia..., julkaistiin 18. huhtikuuta 2006. Kesällä 2006 The Dresden Dolls soitti Yhdysvalloissa Panic! at the Disco -yhtyeen lämmittelijänä. Kiertueen aikana The Dresden Dolls järjesti faneilleen erillisiä "Fuck the Back Row" -tapahtumia, joissa esitettiin mm. lyhytelokuvia.
The Dresden Dollsin kappaleiden sanoituksiin perustuvaa musikaalia, The Clockwork Waltz, esitettiin Yhdysvalloissa elokuussa 2006. Joulukuussa sai ensi-iltansa yhtyeen itsensä kehittämä tuotanto, The Onion Cellar.
Vuoden 2007 alkupuolen yhtye piti taukoa Palmerin keskittyessä sooloalbumiinsa ja Viglionen kiertäessä HUMANWINE-yhtyeen kanssa. Kesäkuussa The Dresden Dolls oli mukana Cyndi Lauperin True Colors -kiertueella. Heinäkuussa julkaistiin Lontoon Roundhousessa kuvattu live-dvd, Live at the Roundhouse.
Loppuvuodesta 2007 ja vuoden 2008 alussa yhtye kiersi Yhdysvaltoja, minkä jälkeen Palmer ja Viglione siirtyivät studioon äänittämään b-puolista ja vanhoista livesuosikeista koostuvaa kokoelmaansa No, Virginia..., joka julkaistiin toukokuussa 2008.
Heinäkuussa 2008 ilmestyi yhtyeen toinen kirja The Virginia Companion, joka sisältää Yes, Virginia... - ja No, Virginia... -albumien kappaleiden sanoitukset ja nuotit.
Syyskuussa 2008 yhtye ilmoitti siirtyneensä määräämättömäksi ajaksi tauolle.
Tuotanto
thumb|350px|The Dresden Dolls, Pukkelpop 2006.
Enschede
Enschede on kaupunki Overijsselin provinssissa Itä-Alankomaissa lähellä Saksan rajaa. Vuonna 2016 kaupungissa oli 158 000 asukasta ja kaupunkialueella (stadsgewest) 309 203.
Törngren
Törngren tai Törnegren on seuraavien henkilöiden sukunimi:
Enschede
Enschede sai kaupunkioikeudet 1325. Tulipalo tuhosi kaupungin 7. toukokuuta 1862.
Kunta koostui vuoteen 1935 ainoastaan Enscheden kaupungista, mutta tuolloin siihen liitettiin ympäröivä Lonnekerin maalaiskunta nopean teollistumisen ja kasvun johdosta.
Keryks
Keryks (, ”airut”) oli kreikkalaisessa mytologiassa joko Eumolpoksen tai Aglauroksen ja Hermeen, jumalten sanansaattajan, poika. Häntä pidetään yhtenä Eleusiin ensimmäisistä Demeterin pappeista, joka oli vihkiytynyt Eleusiin mysteereiden saloihin.
Enschede
Kaupunki oli pitkään tekstiiliteollisuuden keskus, mutta 1950- ja 1960-luvuilla mutta valmistus siirtyi halvempiin maihin.
Kaupungissa on Universiteit Twente, yksi Alankomaiden kolmesta teknillisestä yliopistosta, konservatorio ja taideakatemia. Merkittävin museo on Rijksmuseum Twente.
Kaupungin ehkä tunnetuin urheiluseura on FC Twente. Enschedessä järjestetään vuosittain Enscheden maraton, joka on Alankomaiden vanhin maraton.
Aiheesta muualla
thumb|left|250px|Kartta Enscheden kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Parhaan romaanin Hugo-palkinto
Parhaan romaanin Hugo-palkinto on yksi Hugo-palkinnoista, jotka ovat vuosittain jaettavia palkintoja parhaille tieteis- ja fantasiakirjallisuudelle. Palkinto on nimetty Hugo Gernsbackin mukaan.
”Retro-Hugot”
Retro-Hugoja on jaettu 50 vuotta sellaisten Worldconien jälkeen, jotka eivät jakaneet Hugo-palkintoja. Vuonna 1957 ei jaettu parhaan romaanin Hugoa, mutta kyseisessä Worldconissa myönnettiin muita Hugoja, joten vuonna 2007 ei jaettu parhaan romaanin retro-Hugoa.
Maiara Walsh
Maiara Walsh (s. 18. helmikuuta 1988) on yhdysvaltalainen näyttelijä, jolla on brasilialaisia sukujuuria.
Walsh syntyi Washingtonin osavaltiossa, mutta perhe muutti vuonna 1999 Kalifornian Simi Valleyyn. Hän osaa englannin lisäksi portugalia ja espanjaa. Walsh teki läpimurtonsa 18-vuotiaana Disney Channelin nuortensarjassa Coryn koukerot. Jo sitä ennen hän oli esiintynyt koulunäytelmissä, Mattelin mainoksessa ja indie-elokuvassa Lullaby Before I Wake. Coryn koukeroissa Walsh näytteli päähenkilö Coryn ystävää Meena Paroomia, jonka on kotoisin kuvitteellisesta Bahavian valtiosta.
Keväällä 2009 Walsh esitti Täydellisten naisten viidennen tuotantokauden päätöksessä Carlos Solisin sisarentytärtä Anaa. Roolista tehtiin kuudennen kauden ajaksi vakinainen.
Vuonna 2010 Walsh näytteli pienissä rooleissa televisiosarjoissa Salattu teinielämä ja Vampyyripäiväkirjat, ja vuonna 2012 hän sai suuremman roolin Simone Sinclairina Switched at Birth -sarjassa. Lokakuussa 2012 paljastettiin, että Walsh on valittu Nälkäpeliä jäljittelevän The Starving Games -parodiaelokuvan pääosaan.
Walsh näytteli yhtä päärooleista vuonna 2011 julkaistussa televisioelokuvassa Mean Girls 2.
Luettelo natsien keskitysleireistä
pienois|400px|Keskitys- ja tuhoamis­leirien sijainnit Seuraavassa on lueteltu saksalaisten perustamat keskitysleirit toisen maailman­sodan aikana.
Nautaeläimet
Nautaeläimet (Bovinae) on onttosarvisten (Bovidae) heimoon kuuluva alaheimo. Nautaeläimet ovat kaikkein suurimpia ja painavimpia märehtijöitä.
Koko ja ulkonäkö
Nautaeläimille kuten muillekin märehtijöille on tyypillistä tynnyrimäinen ruho, joka on yleensä hyvin roteva. Niiden sarvet ovat sileät ja pyöreydeltään vaihtelevat. Turpa on leveä ja kostea, sekä edestä karvaton. Sieraimet ovat kaukana toisistaan. Nautaeläinten häntä on pitkä ja tupsumainen. Kyynelkuopat ja sorkkarauhaset puuttuvat. Niiden utareet ovat nelinisäiset. Osalla lajeista on suuri riippuva kaulanahka.
Pääkallo on leveä ja kapenee hiukan turpaa kohden. Tohlot, joihin sarvet kiinnittyvät, ovat aivan kallon sivuilla. Nikamien okahaarakkeet ovat pitkät ja toimivat kiinnityskohtana hartioiden jykevälle lihasharjanteelle. Yläleuassa ei ole lainkaan etu- eikä kulmahampaita, mutta alaleuassa on kummallakin puolella 3 etuhammasta, etuhampaan muotoinen kulmahammas sekä 3 väli- ja 3 poskihammasta, jollaiset on myös yläleuassa. Erittäin lyhytkarvainen turkki on ihonmyötäinen ja monilla lajeilla eri ruumiinosista, kuten kaulasta, harjamaisesti pidentynyt. Nautaeläimen kieli on karheapintainen, pitkä ja hyvin voimakas.
Levinneisyys ja elintavat
Luonnonvaraiset nautaeläimet olivat levinneet kaikkialle Eurooppaan pohjoista lukuun ottamatta, sekä Afrikkaan, Keski- ja Etelä-Aasiaan sekä Pohjois-Amerikkaan. Nykyisin niitä ei ole luonnonvaraisena Euroopassa kuin hajanaisia kantoja Keski- ja Itä-Euroopassa. Pohjois-Amerikan biisonilaumoille on käynyt melkein yhtä huonosti: nekin elävät enää lähinnä suojelualueilla.
Nautaeläinten luonnonvarainen elinympäristö vaihtelee erittäin paljon. Monet lajit viihtyvät tiheissä metsissä, toiset taas suosivat aukeita ruohomaita. Tasankojen ohella nautaeläimet tulevat toimeen myös vuoristossa, jopa 6 000 metrin korkeudelle Himalajalle jakkien elinalueelle. Ravintonaan naudat käyttävät erilaista kasviravintoa, esimerkiksi heinää, lehtiä, puunkuorta, sammalta, sieniä ja jäkälää. Kaikki lajit tarvitsevat elinalueelleen pintavesistön ja ne myös ottavat mieluusti mutakylpyjä.
Nautaeläimet kehittyivät Euraasiassa noin 5 miljoonaa vuotta sitten. Varhaiset nautaeläimet olivat nykyisten nilgaun ja nelisarviantiloopin kaltaisia, jotka kuuluvat myös nautaeläimiin. Ne poikkeavat ulkonäöltään selvästi muista nautaeläimistä.
Naudat ovat laumaeläimiä ja joitain poikkeuksia kuten anoaa lukuun ottamatta ne elävät laumoissa. Laumojen koko vaihtelee pienistä perheryhmistä jopa tuhatpäisiin laumoihin. Useilla lajeilla pienlaumat liittyvät välillä suurlaumoiksi. Nautaeläimet näyttävät kömpelöiltä, mutta ne voivat juosta kovaa vauhtia. Niiden tavallisin askellaji on verkkainen käynti, mutta kiihtyessään ne ravaavat tai siirtyvät jäykähköön laukkaan. Kaikki nautaeläinlajit osaavat uida. Niiden aisteista haju on kehittynein ja niiden kuulo on erinomainen.
Sonnit taistelevat paritteluaikaan kiivaasti naaraista ja arvojärjestyksestä ja lehmät saa yleensä korkea-arvoisin sonni. Lehmän kantoaika on lajista riippuen 9–11 kuukautta, jonka jälkeen naaras saa yleensä yhden vasikan, joka pystyy juoksemaan melkein heti syntymänsä jälkeen. Ihmiset ovat kesyttäneet monia nautaeläimiä kotieläimiksi. Niistä on saatu hyviä vetojuhtia ja arvokkaita maidon- ja lihantuottajia. Myös vuotia, sarvia, jänteitä, rasvaa ja lantaa käytetään. Nauta ja seebu polveutuvat sukupuuttoon kuolleesta alkuhärästä, kun taas aasialaisilla vesipuhveleilla, bantengeilla ja gaurin kesymuodolla gajaalilla on yhä lähisukulaisia luonnossa.
Lähteet
Bovini Быки
Kuuskoski
Kuuskoski on seuraavien henkilöiden sukunimi:
Emmerdale
Emmerdale on Kevin Laffanin luoma englantilainen saippuasarja, joka kuvaa kuvitteellisen yorkshireläisen kylän asukkaiden elämää. Sen ensimmäinen jakso lähetettiin 16. lokakuuta 1972. Vuoteen 1989 asti sarja tunnettiin nimellä Emmerdale Farm. Emmerdalea tuottaa Yorkshire Television ja kotimaassaan sitä lähetetään ITV-televisiokanavalla. Suomessa sarjaa on esitetty MTV3:lla viitenä päivänä viikossa vuodesta 1997 lähtien. Suomen television ensimmäinen Emmerdale-jakso nähtiin MTV3-kanavalla 7. tammikuuta 1997. Suomessa Emmerdalea katsoo noin 300 000-350 000 henkilöä jaksoa kohden, tehden siitä Suomen katsotuimman ulkomaisen päivittäin esitettävän TV-sarjan.
Emmerdalea esitetään myös muissa maissa. Esimerkiksi Ruotsissa sitä on esitetty 1970-luvulta lähtien. Alun perin sarjaa esitti SVT2, mutta vuodesta 1994 lähtien sitä on esittänyt kaupallinen TV4. Lisäksi sarjaa esitetään tai on esitetty muun muassa Irlannissa, Romaniassa, Uudessa-Seelannissa ja Australiassa. Satelliittikanavien kautta se näkyy myös Välimeren maissa ja Lähi-idässä.
thumb|right|alt=Village, seen from a distance across a field|Lavastekylä Alun perin sarjaa kuvattiin englantilaisessa Arncliffen kylässä North Yorkshiren Littondalessa. Kun paikka tuli kovin tunnetuksi, kuvaukset siirrettiin vuonna 1976 Esholtin kylään, josta sarjan ansiosta on tullut matkailunähtävyys. Nykyään kuvauksiin käytetään varta vasten Harewoodin kartanon maille rakennettua lavastekylää.
Tony Hatch sävelsi sarjan alkuperäisen tunnusmusiikin vuonna 1972.
Hahmot
Hahmojen tiedot ovat tämänhetkisen Suomen tilanteen mukaisia, joten ne eivät sisällä juonipaljastuksia.
Emmerdalen kylän yritykset
thumb|220px|Villapakka
Suomi-talo
Suomi-talo voi tarkoittaa:
Miettunen
Miettunen on suomalainen sukunimi, joka on muun muassa seuraavilla henkilöillä:
Linnavuori (Nokia)
pienoiskuva|Linnavuoren kirjasto Linnavuori on Nokian 13. kaupunginosa. Linnavuoren asuinalue on syntynyt jatkosodan aikana Linnavuorelle rakennetun lentokoneteollisuuden käyttämän työväen asuinalueeksi. Linnavuoren asukasluku vuonna 1990 oli 878 henkeä ja vuonna 2015 se oli 793.
Alueella sijaitsee muinaisjäännös nimeltä Siuron muinaislinna.
Yrityksiä Linnavuoressa
Valtion Lentokonetehtaan Linnavuoren moottoritehdas on toiminut siellä vuodesta 1943 lähtien. Tehdas toimi alkuvaiheissaan VL Myrsky -hävittäjän kokoonpanotehtaana ja valmisti myöhemmin lentokoneiden valmistukseen tarvittuja osia, kuten moottoreita. Nykyään dieselmoottorien valmistus on amerikkalaisomistuksessa ja nimeltään Agco Power. Kaasuturbiinien ja dieselmoottorien huoltotoiminnot ovat osa Patria-konsernia.
KSVCD
KSVCD on muokattu MPEG-1 ja MPEG-2 standardien GOP-rakenteesta ja kvantisointimatriisista. Sen avulla on mahdollista luoda yli 120 minuuttia lähes DVD-laatuista kuvamateriaalia (lähdemateriaalista riippuen) yhdelle CD-R/RW -aihiolle.
Evankeliumi Matteuksen mukaan
Evankeliumi Matteuksen mukaan eli Matteuksen evankeliumi on järjestykseltään ensimmäinen Uuden testamentin neljästä evankeliumista. Perinteisesti sen kirjoittajana on pidetty evankelista Matteusta. Evankeliumi oli vanhan kirkon pääevankeliumi. Kirjan tunnetuimpia osuuksia on vuorisaarna, joka sisältää Jeesuksen keskeisimmät moraaliopetukset.
Matteuksen, Markuksen ja Luukkaan evankeliumeja kutsutaan yhdessä synoptisiksi evankeliumeiksi, koska niiden sisällöt muistuttavat toisiaan. Matteuksen evankeliumi toimi pitkään kirkon pääevankeliumina, ja samaten sitä pidettiin vanhimpana evankeliumina, kunnes nykytutkimus on osoittanut Markuksen evankeliumin vanhemmaksi. Matteuksen evankeliumin lähteinä ovat toimineet Markuksen evankeliumi, Q-lähde sekä kirjoittajan oma erityisaineisto.
Historia
thumb|left|upright|Evankelista Matteus ja enkeli. [[Rembrandt, 1661.]]
Evankeliumi ei mainitse kirjoittajaansa. Matteuksen nimi liitettiin kirjaan toisella vuosisadalla. Tieto tuli kirkkoisä Eusebiokselta, joka lainasi apostolisiin isiin luetun Papiaan kirjoitusta. Lainauksen perusteella Matteuksen evankeliumia pidettiin silminnäkijän kertomuksena ja siten muita evankeliumeja vanhempana. Myöhempi tutkimus on paljastanut tämän uskomuksen virheelliseksi, sillä Matteuksen evankeliumin kirjoittaja on käyttänyt hyväkseen kirjallisia lähteitä, kuten Markuksen evankeliumia.
Yleisimmän käsityksen mukaan Markuksen evankeliumi on Uuden testamentin evankeliumeista vanhin, ja Matteuksen evankeliumin lisäksi se on toiminut lähteenä myös Luukkaan evankeliumille. Tämän lisäksi Matteuksella ja Luukkaalla on tekstiä, jota ei löydy Markuksen evankeliumista. Tästä on päätelty, että heidän käytettävänään oli Markuksen evankeliumin lisäksi toinen yhteinen kirjallinen lähde, jota tutkijat kutsuvat Q-lähteeksi.
Matteuksen evankeliumi toimi pitkään kirkon pääevankeliumina. Tähän oli monia syitä. Evankeliumissa käsitellään paljon seurakuntaan liittyviä asioita ja Jeesus esitellään seurakunnan opettajana. Ensimmäisinä vuosisatoina läntisessä kirkossa Rooman seurakunta haki itselleen johtavaa asemaa, ja Matteuksen evankeliumin kiinnostus apostoli Pietariin sopi tähän pyrkimykseen. Samaten Matteuksen evankeliumia pidettiin kirkkohistoriassa pitkään vanhimpana evankeliumina, kunnes nykytutkimukset ovat osoittaneet Markuksen evankeliumin vanhimmaksi.
Tyyli ja rakenne
Matteuksen evankeliumi on kirjoitettu paremmalla kreikalla kuin Markuksen evankeliumi. Se on hyvin jäsennelty kokonaisuus, jota kehystävät Jeesuksen syntymä- ja lapsuus­kertomukset, vuorisaarna ja kuvaus hänen kuolemastaan ja ylösnousemuksestaan. Kirjoittajalla on juutalaiset juuret, joista hän ammentaa uutta ja vanhaa teologiaa.
Matteuksen evankeliumilla on historiallinen kehityskaari, josta voidaan päätellä Matteuksen seurakunnan tilanne. Aluksi evankeliumia, ”hyvää sanomaa”, julistetaan vain juutalaisille, mutta myöhemmin sanomaa ryhdyttiin julistamaan myös ei-juutalaisille, pakanoille. Matteus on lisännyt lähteenään käyttämänsä Markuksen tekstiin maininnan, jolla Jumalan valtakunta siirtyy juutalaisilta kaikille. Matteuksen seurakunnalle oli tärkeää tehdä lähetystyötä pakanoiden keskuudessa.
Matteuksen evankeliumi voidaan jakaa neljään osaan:
Teologia
thumb|upright|Matteuksen evankeliumin alku, [[Lindisfarnen evankeliumikirja.]]
Evankeliumin varsinaisena tarkoituksena on osoittaa, että Jeesus Nasaretilainen oli luvattu Messias – hän ”josta Mooses laissaan ja profeetat kirjoittivat” – ja että hänessä kaikki muinaiset profetiat olivat toteutuneet. Jeesuksen myös esitetään selvästi olevan juuri kuningas Daavidin sukua, ja Messiaana siis tavallaan ”vallanperijä”. R. T. Francen mukaan Matteuksen evankeliumi esittää muita evankeliumeja voimakkaammin Jeesuksen todellisena Israelina, ja hänen seuraajansa todellisena Jumalan kansan jäännöksenä. Näin Jumalan kansaan kuuluminen ei riipu enää kansallisuudesta tai suhteesta Jeesukseen.
Evankeliumi on täynnä viittauksia Vanhaan testamenttiin, kohtiin joiden sanotaan ennustaneen juuri Jeesuksen tulon ja teot. Näitä viittauksia on Matteuksen evankeliumissa enemmän kuin missään muussa evankeliumissa – 65 kappaletta, 43 niistä suoria sanasta-sanaan lainauksia. Evankeliumin voi tiivistää vuorisaarnan sanoihin ”En minä ole tullut kumoamaan, vaan toteuttamaan (lain)” (Matt. 5:17).
Evankeliumissa esiintyvä ajattelumaailma ja käytetyt ilmaisut osoittavat, että se on tarkoitettu ensi sijassa juutalaisuudesta kääntyneille kristityille, jotka elivät Palestiinassa. Huomionarvoinen on muun muassa evankeliumissa usein esiintyvä sanonta ”Taivasten valtakunta”, joka ei esiinny muissa evankeliumeissa, sen sijaan että puhuttaisiin ”Jumalan valtakunnasta”, jota muut evankeliumit käyttävät. On ajateltu, että se johtuu siitä, että juutalaiset ajattelivat Jumalan nimen olevan niin pyhä, ettei sitä tullut kirjoittaa. Evankeliumi, ”ilosanoma” juutalaisten messiaan vihdoinkin koittaneesta tulosta, sisälsi myös sen ajatuksen, että Taivaan kansalaisuus vapauttaisi juutalaisen kansan pakanallisen Rooman hallinnosta.
Jotkut kriitikot ovat väittäneet, että jotkin evankeliumin kohdat ovat juutalaisvastaisia ja että ne ovat näin muovanneet sitä kuvaa, jolla kristityt ovat nähneet juutalaiset, erityisesti keskiajalla. Suurin osa evankeliumissa esitetyistä Jeesuksen lauseista on osoitettu suoraan juutalaisten opettajien enemmistöä vastaan; heitä syytetään tekopyhyydestä ja juutalaisten lakien väärinymmärtämisestä.
Kieli
thumb|Matt. 20:16-23, [[Codex Ephraemi.]]
Papiaasta ja Irenaeuksesta lähtien on olemassa muutamia todistuksia siitä, että Matteus olisi kirjoittanut alun perin hepreaksi, joka saattaisi viitata myös arameaan. Erasmus Rotterdamilainen oli ensimmäinen, joka esitti epäilyksiä sitä kohtaan, että evankeliumi olisi kirjoitettu alun perin hepreaksi. Hänestä sellainen ei vaikuttanut todennäköiseltä, koska kukaan ei ollut kertonut koskaan nähneensä minkäänlaisia merkkejä hepreankielisestä alkutekstistä. Erasmus teki eron hepreankielisen Matteuksen evankeliumin ja apokryfisten Heprealaisten evankeliumin ja Nasarealaisten evankeliumin välille, joita kirkkoisät lainaavat.
Suurin osa nykyisistä tutkijoista, jotka perustavat johtopäätöksensä meille tunnetun Matteuksen evankeliumin kreikan kieleen ja lähteiden, kuten kreikankielisen Markuksen evankeliumin käyttöön, sanovat, että kirja kirjoitettiin alun perin kreikaksi ja että se ei näin ollen ole käännös hepreasta tai arameasta. Jos he ovat oikeassa, sellaiset kirjoittajat kuin Klemens Aleksandrialainen, Origenes ja Hieronymus viittasivat johonkin muuhun kuin nykyisin tunnettuun Matteuksen evankeliumiin. Tämän vahvistaa myös se, että Nikeforos luettelee Matteuksen evankeliumin ja Heprealaisten evankeliumin erikseen kirjoittamassaan Stikhometriassa. Kaikki edellä mainitut tekstit ovat myös eri tekstejä kuin Ebioniittien evankeliumi, Pseudo-Matteuksen evankeliumi ja Shem-Tovin heprealainen Matteuksen evankeliumi.
On myös olemassa kilpaileva näkemys, jonka mukaan evankeliumin ja mahdollisesti muidenkin Uuden testamentin kirjojen alkuperäinen kieli olisi ollut aramea.
Lew Welch
Welch vaikutti San Franciscossa. Hän katosi Kalifornian vuoristoon ase mukanaan jätettyään masentuneen itsemurhaviestin ystävänsä, kirjailija Steve Sanfieldin luokse, jonka talossa hän oli majaillut. Ruumista ei ole löytynyt. Welch on Jack Kerouacin Big Surin romaanihahmon David Wainin esikuva.
Welchin esikoisrunokokoelma Wobbly Rock ilmestyi 1960, ja vuonna 1965 ilmestyi kolme kirjaa. Hän opetti Kalifornian yliopiston sivupisteessä San Franciscossa 1965–1970. Hänen ystäväpiiriinsä kuului beat-sukupolven nimekkäitä kirjailijoita, kuten Gary Snyder, Lawrence Ferlinghetti, Allen Ginsberg, William Carlos Williams ja Jack Kerouac.
Chris Moneymaker
Christopher "Chris" Bryan Moneymaker (s. 21. marraskuuta 1975, Atlanta, Georgia) on yhdysvaltalainen pokeriammattilainen, joka voitti vuoden 2003 World Series of Pokerin (WSOP) pääturnauksen.
Moneymaker opiskeli laskentatoimea Tennesseen yliopistossa ja työskenteli kirjanpitäjänä valmistuttuaan. Hän voitti paikan WSOP:hen PokerStars-nettipokerisivuston satelliittiturnauksen kautta. Satelliitin osallistumismaksu oli 39 dollaria. Moneymaker voitti yllättäen myös pääturnauksen, jonka ykköspalkinto oli 2,5 miljoonaa dollaria. Moneymakerin tuhkimotarinan kaltaista nousua pokerimiljonääriksi pidetään yhtenä syynä (yhdessä television pokeriohjelmien kanssa) nettipokerin räjähdysmäiseen kasvuun erityisesti Yhdysvalloissa.
WSOP:n jälkeen Moneymakerin paras turnaussijoitus on maaliskuussa 2004 World Poker Tourin Shooting Stars -tapahtumassa voitettu 200 000 dollarin arvoinen kakkostila.
Moneymakerilla on oma yritys Moneymaker Gaming ja hän edustaa PokerStars-nettipokerihuonetta. Elokuussa 2007 hänen pokeriuransa turnausansiot ylittivät 2,7 miljoonaa dollaria.
Olga Rjabinkina
Olga Sergejevna Rjabinkina (, s. 24. syyskuuta 1976 Brjansk, Venäjän SFNT, Neuvostoliitto) on venäläinen kuulantyöntäjä.
Rjabinkina työnsi Sydneyn olympialaisissa 2000 kymmenenneksi tuloksella 17,85. Pariisin MM-kisoissa 2003 hän karsiutui. Vuonna 2004 hän voitti Euroopan cupin työnnettyään 18,92. Hän karsiutui samana vuonna Ateenan olympialaisissa. Rjabinkina voitti 2005 sisäratojen EM-pronssia. Hän voitti sinä vuonna myös Euroopan talviheittocupin sekä Euroopan cupin ennätystuloksellaan 19,65. Helsingin MM-kisoissa hän voitti kultaa tuloksella 19,64. Kauden lopussa IAAF:n yleisurheilufinaalissa hän oli kolmas.